Številka: 4782-32/2016-MDDSZ/30

Datum: 28. 12. 2021

Republika Slovenija, Ministrstvo za javno upravo, Tržaška cesta 21, Ljubljana, skladno z 52. in 54. členom Zakona o stvarnem premoženju države in samoupravnih lokalnih skupnosti (Uradni list RS, št. 11/18 in 79/18 – v nadaljevanju: ZSPDSLS-1) in 19. členom Uredbe o stvarnem premoženju države in samoupravnih lokalnih skupnosti (Uradni list RS, št. 31/18) objavlja

**NAMERO ZA PRODAJO NEPREMIČNINe S PARC. ŠT. \*80/2, k. o. 767-Žabljek, v deležu 1/3, PO METODI NEPOSREDNE POGODBE**

**1. Naziv in sedež organizatorja prodaje**

Republika Slovenija, Ministrstvo za javno upravo, Tržaška cesta 21, 1000 Ljubljana.

**2. Predmet prodaje**

Predmet prodaje je naslednje nepremično premoženje:

|  |  |  |  |
| --- | --- | --- | --- |
| parc. št. | katastrska občina | izmera (do celote) po GURS | delež RS, ki je predmet prodaje |
| \*80/2 | 767-Žabljek | 370,00 m2 | 1/3 |

V naravi gre za solastniški delež na pozidanem stavbnem zemljišču v Občini Slovenska Bistrica, na katerem po podatkih GURS stojijo stavbe z id. št. stavbe:

* 437, del 1, v izmeri 36,00 m2, zgrajena leta 1943, stanovanjski objekt z naslovom Razgor pri Žabljeku 13, 2318 Laporje,
* 438, del 1, v izmeri 56,00 m2, zgrajena leta 1900, pomožni kmetijski del stavbe in
* 442, del 1, v izmeri 18,00 m2, zgrajena leta 1957, čebelnjak.

Stavbe so v izredno slabem stanju, v fazi samorušitve, neprimerne za uporabo oziroma za bivanje, zato skladno s šestim odstavkom z 31. členom Zakona o učinkoviti rabi energije (Uradni list RS, št. 158/20) zanje energetska izkaznica ni pridobljena.

Skladno z določilom 118. člena Gradbenega zakona (Uradni list RS, št. [61/17](http://www.uradni-list.si/1/objava.jsp?sop=2017-01-2914), [72/17 – popr.](http://www.uradni-list.si/1/objava.jsp?sop=2017-21-3507), [65/20](http://www.uradni-list.si/1/objava.jsp?sop=2020-01-0978) in [15/21](http://www.uradni-list.si/1/objava.jsp?sop=2021-01-0315) – ZDUOP) se domneva, da imajo stavbe, ki so predmet prodaje, gradbeno dovoljenje, saj so bile zgrajene pred 1. 1. 1968. Zahteva za izdajo odločbe, s katero bi pristojna upravna enota potrdila navedeno pravno domnevo, še ni bila vložena.

Solastniški delež v lasti Republike Slovenije je ZK urejen in bremen prost, nahaja se na območju predkupne pravice Občine Slovenska Bistrica.

**Solastniški deleži drugih solastnikov NISO predmet prodaje**.

Drugi solastniki imajo na podlagi tretjega odstavka 66. člena Stvarnopravnega zakonika (Uradni list RS, št. 87/02, 91/13 in 23/20) predkupno pravico. Če predkupno pravico uveljavlja hkrati več solastnikov, lahko vsak od njih uveljavlja predkupno pravico v sorazmerju s svojim idealnim deležem.

**3. Vrsta pravnega posla in sklenitev pogodbe**

Prodaja nepremičnega premoženja po metodi neposredne pogodbe. Pogodba mora biti sklenjena v roku 15 dni po pozivu organizatorja postopka prodaje. V kolikor pogodba ni sklenjena v danem roku lahko organizator odstopi od sklenitve posla.

**4. Najnižja ponudbena cena**

Ponudbena cena za nepremičnino, parc. št. \*80/2, k. o. 767-Žabljek, v deležu 1/3 **mora biti najmanj 1.974,00 EUR.**

Najugodnejši ponudnik plača na ponujeno ceno še 2% davek na promet nepremičnin, stroške notarske overitve ter stroške vpisa v zemljiško knjigo.

Ponudba se odda na obrazcu z vsebino iz priloge 1 te objave.

**5. Način in rok plačila kupnine**

Kupnina se plača v 30-ih dneh po sklenitvi pogodbe.

Plačilo celotne kupnine v določenem roku je bistvena sestavina pravnega posla. V kolikor kupnina ni plačana v roku, se šteje posel za razvezan po samem zakonu.

**6. Sklenitev pogodbe**

V kolikor bo v roku prispela več kot ena ponudba, bodo izvedena dodatna pisna pogajanja o ceni in o morebitnih drugih pogojih pravnega posla.

Pogodba bo sklenjena s tistim ponudnikom, ki bo ponudil najvišjo odkupno ceno **pod pogojem, da noben od predkupnih upravičencev ne bo uveljavljal predkupne pravice**.

Cene in drugi elementi ponudbe, ponujeni na pogajanjih, so zavezujoči.

Vse stroške v zvezi s prenosom lastništva (overitve, takse, vpis v zemljiško knjigo in drugo) plača kupec.

Nepremično premoženje bo prodano po načelu videno – kupljeno, zato morebitne reklamacije po sklenitvi prodajne pogodbe ne bodo upoštevane. Prodajalec ne jamči za izmero površine, niti za njen namen uporabe. Kupec sam prevzema obveznost odprave morebitnih pomanjkljivosti v zvezi s kvaliteto in obsegom predmeta prodaje.

Organizator si pridržuje pravico, da lahko do sklenitve pravnega posla, brez odškodninske odgovornosti, odstopi od pogajanj.

**7. Podrobnejši pogoji zbiranja ponudb**

Ponudbo lahko oddajo pravne in fizične osebe, ki v skladu s pravnim redom Republike Slovenije lahko postanejo lastniki nepremičnin.

Ponudniki pošljejo ponudbe oziroma ponudbe prinesejo osebno v zaprti pisemski ovojnici z navedbo » NP 4782-32/2016-MDDSZ – NE ODPIRAJ« na naslov organizatorja: Ministrstvo za javno upravo, Tržaška cesta 21, Ljubljana.

**Kot popolna ponudba se šteje tista, ki vsebuje:**

1. izpolnjen, lastnoročno podpisan obrazec, ki je priloga 1 te objave
2. kopijo osebnega dokumenta (osebne izkaznice ali potnega lista) – velja za fizične osebe in s.p.-je.

Šteje se, da je ponudba pravočasna, če na naslov organizatorja prispe **najkasneje do 20. 1. 2022 do 15.00 ure.** [[1]](#footnote-1)

**Nepopolne, nepravočasne oziroma ponudbe, ki ne bodo izpolnjevale drugih pogojev iz te točke, bodo izločene iz postopka**.

Odpiranje ponudb NE BO javno.

Ponudniki bodo o rezultatih zbiranja ponudb obveščeni na njihov elektronski naslov najkasneje 7 dni po zaključenem odpiranju ponudb.

**8. Ogled**

Za dodatne informacije v zvezi s predmetom prodaje se obrnite na Marijo Petek, telefon 01 478 83 34, e-pošta: [marija.petek@gov.si](mailto:marija.petek@gov.si).

**9. Opozorilo**

Organizator lahko do sklenitve pravnega posla, postopek zbiranja ponudb ustavi oziroma ne sklene pogodbe z uspelim ponudnikom, brez odškodninske odgovornosti.

**10. Objava obvestila posameznikom po 13. členu Splošne uredbe o varstvu podatkov (GDPR)**

Obvestilo posameznikom po 13. členu Splošne uredbe o varstvu podatkov (GDPR) glede obdelave osebnih podatkov v elektronskih zbirkah in zbirkah dokumentarnega gradiva Ministrstva za javno upravo je objavljeno na spletni strani:

<https://www.gov.si/teme/stvarno-premozenje-drzave/>.

**na podlagi pooblastila št. 1004-214/2012-JU/76**

**z dne 15. 4. 2021**

**Matija Mrzel**

**namestnik generalne direktorice**

**Direktorata za stvarno premoženje**

Na sliki je lokacija nepremičnine, ki je predmet prodaje.

Na sliki so objekti, ki so predmet prodaje.

1. *Vse zainteresirane ponudnike opozarjamo na spremenjeno poslovanje Pošte Slovenije d.o.o. od 1. 7. 2021 dalje. Vse podrobnejše informacije so dostopne na naslednji povezavi:*

   [*https://www.posta.si/o-nas/novice/posta-slovenije-s-1-julijem-uvaja-locevanje-posiljk-korespondence-na-prednostne-in-neprednostne*](https://www.posta.si/o-nas/novice/posta-slovenije-s-1-julijem-uvaja-locevanje-posiljk-korespondence-na-prednostne-in-neprednostne) [↑](#footnote-ref-1)